CELEX: C2006/224/07
Language: da
Date: 2006-09-16 00:00:00
Title: Sag C-313/04: Domstolens dom (Store Afdeling) af 11. juli 2006 — Franz Egenberger GmbH Molkerei und Trockenwerk mod Bundesanstalt für Landwirtschaft und Ernährung (anmodning om præjudiciel afgørelse fra Verwaltungsgerichtshof Frankfurt am Main — Tyskland) (Mælk og mejeriprodukter — forordning (EF) nr. 2535/2001 — newzealandsk smør — procedurer for importcertifikater — Inward Monitoring Arrangement (IMA 1) certifikat)

16.9.2006   
            
            
               DA
            
            
               Den Europæiske Unions Tidende
            
            
               C 224/4
            
         Domstolens dom (Store Afdeling) af 11. juli 2006 — Franz Egenberger GmbH Molkerei und Trockenwerk mod Bundesanstalt für Landwirtschaft und Ernährung (anmodning om præjudiciel afgørelse fra Verwaltungsgerichtshof Frankfurt am Main — Tyskland)
   (Sag C-313/04) (1)
   
   (Mælk og mejeriprodukter - forordning (EF) nr. 2535/2001 - newzealandsk smør - procedurer for importcertifikater - Inward Monitoring Arrangement (IMA 1) certifikat)
   (2006/C 224/07)
   Processprog: tysk
   Den forelæggende ret
   Verwaltungsgerichtshof Frankfurt am Main
   Parter i hovedsagen
   
      Sagsøger: Franz Egenberger GmbH Molkerei und Trockenwerk
   
      Sagsøgt: Bundesanstalt für Landwirtschaft und Ernährung
   
      procesdeltager: Fonterra (Logistics) Ltd
   Sagens genstand
   Anmodning om præjudiciel afgørelse — Verwaltungsgericht Frankfurt am Main — gyldigheden af artikel 25, stk. 1, og artikel 35, stk. 2, i Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter (EFT L 341, s. 29) — importlicens for smør fra New Zealand, hvorom der kun kan indgives ansøgning i Det Forenede Kongerige, og hvis udstedelse er betinget af, at der fremlægges et »Inward Monitoring Arrangement«-certifikat (IMA 1) — tilsidesættelse af artikel 28 EF, artikel 34, stk. 2, EF og artikel 82, stk. 1, EF samt artikel 26, stk. 2, og artikel 29, stk. 2, i Rådets forordning (EF) nr. 1255/1999 af 17. maj 1999 (EFT L 160, s. 48) — tilsidesættelse af artikel XVII, stk. 1, litra a), i Den Almindelige Overenskomst om Told og Udenrigshandel (GATT) — tilsidesættelse af artikel 1, stk. 3, i aftalen om importlicensprocedurer (EFT L 336, s. 151)
   Konklusion
   
               1)
            
            
               Artikel 35, stk. 2, i Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter er ugyldig, idet den bestemmer, at ansøgninger om importlicenser for newzealandsk smør til reducerede toldsatser kun kan indgives til de kompetente myndigheder i Det Forenede Kongerige.
            
         
               2)
            
            
               Artikel 25 og 32 i forordning nr. 2535/2001, læst i sammenhæng med bilag III, IV og XII til samme forordning, er ugyldige, for så vidt som de medfører forskelsbehandling ved udstedelse af importlicenser for newzealandsk smør til reducerede toldsatser.
            
         
      (1)  EUT C 239 af 25.9.2004.